
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 174 


27 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Προγράμματος πολιτιστικής συνεργασίας μετα¬ 
ξύ των Κυβερνήσεων της Ελληνικής Δημοκρατίας και 
της Δημοκρατίας της Κούβας για τα έτη 2000,2001 και 
2002». Αβάνα, 16.3.2000. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας συνεργα¬ 
σίας μεταξύ του Υπουργείου Δημόσιας Τάξης της Ελ¬ 
ληνικής Δημοκρατίας και του Υπουργείου Εσωτερι¬ 
κών της Αραβικής Δημοκρατίας της Αιγύπτου σε θέ¬ 


ματα αρμοδιότητάς τους. Κάιρο, 28.2.98. 2 

ΑΠΟΦΑΣΕΙΣ 

Φ.0544/2/ΑΣ281/Μ. 5119 (1) 


Έγκριση Προγράμματος πολιτιστικής συνεργασίας μεταξύ 
των Κυβερνήσεων της Ελληνικής Δημοκρατίας και της 
Δημοκρατίας της Κούβας γιατα έτη 2000,2001 και 2002». 
Αβάνα, 16.3.2000. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΠΟΛΙΤΙΣΜΟΥ - ΤΥΠΟΥ & ΜΜΕ 

Έχοντες υπ’ όψειτις διατάξεις: 

1. της Μορφωτικής Συμφωνίας Ελλάδος - Κούβας η οποία 
υπογράφηκε στην Αθήνα στις 9.6.1983 και κυρώθηκε με τον 
υπ’ αριθ. 1624/1986 Νόμο που δημοσιεύθηκα στο'υπ’ αριθ. 
116 Φύλλο της Εφημερίδος της Κυβερνήσεως τεύχος Α’ της 
18 Ιουλίου 1986. 

2. το περιεχόμενο του υπό έγκριση Προγράμματος, απο¬ 
φασίζουμε: 

Εγκρίνουμε ως έχει και στο σύνολό του το Πρόγραμμα πο¬ 
λιτιστικής συνεργασίας μεταξύ των Κυβερνήσεων της Ελλη¬ 
νικής Δημοκρατίας και της Δημοκρατίας της Κούβας για τα έ¬ 
τη 2000, 2001 και 2002 που υπογράφηκε στην Αβάνα στις 
16.3.2000 και της οποίας το κείμενο σε πρωτότυπη στην ελ¬ 
ληνική γλώσσα έχει ως εξής: 

ΠΡΟΓΡΑΜΜΑ ΠΟΛΙΤΙΣΤΙΚΗΣ ΣΥΝΕΡΓΑΣΙΑΣ ΜΕΤΑΞΥ 
ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΑΙ ΤΗΣ ΚΥΒΕΡΝΗΣΕΩΣ ΤΗΣ ΔΗΜΟΚΡΑΤΙΑΣ ΤΗΣ ΚΟΥΒΑΣ 

ΓΙΑ ΤΑ ΕΤΗ 2000, 2001 ΚΑΙ 2002 

Η Κυβέρνηση της Ελληνικής Δημοκρατίας και η Κυβέρνη¬ 


ση της Δημοκρατίας της Κούβας επιθυμώντας να αναπτύ¬ 
ξουν περαιτέρω τις σχέσεις φιλίας και συνεργασίας μεταξύ 
των δύο χωρών τους και να εντείνουν τις πολιτιστικές, εκπαι¬ 
δευτικές και επιστημονικές-τεχνικές ανταλλαγές τους, προς 
αμοιβαίο όφελος και σε εκτέλεση της Μορφωτικής Συμφω¬ 
νίας που υπεγράφη στην Αθήνα, στις 9 Ιουνίου 1983, μεταξύ 
της Κυβερνήσεως της Ελληνικής Δημοκρατίας και της Κυ¬ 
βερνήσεως της Δημοκρατίας της Κούβας, συμφώνησαν στο 
κατωτέρω Πρόγραμμα Πολιτιστικής Συνεργασίας, για τα έτη 
2000,2001 και 2002. 

I. ΕΚΠΑΙΔΕΥΣΗ 

Άρθρο 1 

Τα Μέρη θα ανταλλάξουν σχέδια, προγράμματα σπουδών, 
εκπαιδευτικές εκδόσεις καθώς και πληροφοριακό υλικό σχε- 
τικώς με την ιστορία και την γεωγραφία των δυο χωρών. 

Άρθρο 2 

Τα Μέρη θα ενθαρρύνουν την ανταλλαγή προσκλήσεων 
συμμετοχής σε διεθνή συνέδρια και άλλες εκδηλώσεις που 
θα διοργανώνονται στις δύο χώρες, ενθαρρύνοντας συγχρό¬ 
νως την συμμετοχή. 

Άρθρο 3 

Τα δύο Μέρη θα προωθήσουν τις ανταλλαγές μεταξύ των 
παιδαγωγικών ινστιτούτων της Κούβας και της Ελλάδος μέ¬ 
σω υπογραφής απευθείας συμφωνιών. 

Άρθρο 4 

Τα δύο Μέρη θα προωθήσουν τη διδασκαλία της ισπανικής 
και ελληνικής γλώσσας, αντιστοίχως, στις χώρες τους. 

Άρθρο 5 

Τα Μέρη θα προωθήσουν τη συμμετοχή εκπαιδευτικών α¬ 
πό τις χώρες τους σε επιστημονικές και παιδαγωγικές εκδη¬ 
λώσεις, οι οποίες θα διοργανώνονται από τα αντίστοιχα Υ¬ 
πουργεία Παιδείας και για την περίπτωση της Κούβας από 
την Ομάδα Επιστημονικών Ανταλλαγών (ΙΟΕ) 

Άρθρο 6 

Τα Μέρη θα διευκολύνουν τις διμερείς σχέσεις μεταξύ πα¬ 
νεπιστημιακών και επιστημονικών ιδρυμάτων με κοινά ενδια¬ 
φέροντα. Περαιτέρω, κατά τη διάρκεια ισχύος του παρόντος 
Προγράμματος, τα Μέρη θα ανταλλάξουν πληροφορίες σχε¬ 
τικά με τα αντίστοιχα ιδρύματα της τριτοβάθμιας εκπαίδευ¬ 
σης, επιστημονικές και τεχνικές πληροφορίες καθώς και δη¬ 
μοσιευμένη βιβλιογραφία σχετικά μετά ανωτέρω ιδρύματα. 

Τα Μέρη θα ανταλλάσσουν καθ έκαστο έτος ένα (1) μέλος 
από το Πανεπιστημιακό Διδακτικό Προσωπικό για χρονική 
περίοδο μέχρι δεκαπέντε (15) ημέρες. 

Άρθρο 7 

Κάθε ένα από τα Μέρη θα χορηγεί, ετησίως, στους υπηκό¬ 
ους του άλλου Μέρους, δέκα (10) μήνες υποτροφία για με¬ 
ταπτυχιακές σπουδές ή έρευνα και μία (1) υποτροφία, ενός 
(1) μηνάς, για την παρακολούθηση θερινού σεμιναρίου 
γλώσσας και πολιτισμού της άλλης χώρας. 

Άρθρο 8 

Τα Μέρη θα ανταλλάξουν, για μια περίοδο μέχρι δέκα (10) 
ημέρες, δύο (2) ειδικούς από τον χώρο της πρωτοβάθμιας και 
της δευτεροβάθμιας εκπαίδευσης ή από τον χώρο των Τε¬ 
χνολογικών Εκπαιδευτικών Ιδρυμάτων, με σκοπό την πληρο¬ 
φόρηση σχετικά με το εκπαιδευτικό σύστημα της άλλης χώ¬ 
ρας. 

II. ΑΡΧΕΙΑ ΚΑΙ ΒΙΒΛΙΟΘΗΚΕΣ 

Άρθρο 9 

Τα Μέρη θα ανταλλάσσουν πληροφορίες και υλικό σχετικά 
μετά Αρχεία και τις Βιβλιοθήκες τους. 

Τα δύο Μέρη θα προάγουν την απευθείας ανταλλαγή με¬ 
ταξύ της Εθνικής Βιβλιοθήκης"ύοεο ΜαΓΐί" και της Εθνικής Βι¬ 
βλιοθήκης της Ελλάδος, μέσω της υπογραφής αμοιβαίων 
συμφωνιών αποστολής υλικού κοινού ενδιαφέροντος, κλπ. 

III. ΠΟΛΙΤΙΣΜΟΣ 

Άρθρο 10 

Τα Μέρη θα ενθαρρύνουν την απευθείας συνεργασία με¬ 
ταξύ των εκδοτικών τους οίκων, με σκοπό την έκδοση μετα¬ 
φρασμένων σύγχρονων λογοτεχνικών έργων της κάθε χώ¬ 
ρας. 

Γιατον σκοπό αυτό, θα ανταλλάσσουν έναν ή δύο (1-2) εκ¬ 
δότες ή μεταφραστές για μια περίοδο μέχρι δέκα (10) ημέ¬ 
ρες, έκαστος. 

Άρθρο 11 

Τα δύο Μέρη θα ενθαρρύνουν την ανταλλαγή προσκλήσε¬ 
ων για διεθνείς εκθέσεις βιβλίων, λογοτεχνικές εκδηλώσεις, 
συμπόσια, διαλέξεις και άλλες πολιτιστικές εκδηλώσεις. 

Άρθρο 12 

Τα Μέρη θα προωθήσουν επισκέψεις διευθυντών ορχή¬ 
στρας ή σολιστών μουσικών οργάνων για χρονικό διάστημα 
όχι μεγαλύτερο των δέκα (10) ημερών με σκοπό την ανταλ¬ 
λαγή εμπειριών. 

Άρθρο 13 

Τα δύο Μέρη θα διευκολύνουν την απευθείας επαφή μετα¬ 
ξύ των αντιστοίχων Ενώσεων Συγγραφέων και Καλλιτεχνών, 
οι οποίες είναι δυνατόν να υπογράψουν συμφωνίες κοινού 
ενδιαφέροντος. 

Άρθρο 14 

Τα Μέρη θα ενθαρρύνουν τη συμμετοχή μικρών μουσικών 
και χορευτικών συγκροτημάτων και θεατρικών θιάσων σε α¬ 
ντίστοιχες πολιτιστικές εκδηλώσεις που θα διοργανώνονται 
σε κάθε χώρα. 

Άρθρο 15 

Τ α Μέρη θα ανταλλάξουν μία έκθεση τέχνης ή λαϊκού πολι¬ 
τισμού, το θέμα της οποίας θα προσδιορισθεί δια της διπλω¬ 
ματικής οδού. 

Άρθρο 16 

Τα Μέρη θα ανταλλάξουν πληροφορίες πολιτιστικού πε¬ 
ριεχομένου και κυρίως στον τομέα των εικαστικών τεχνών. 

Άρθρο 17 

Τ α Μέρη θα ενθαρρύνουν την ενδυνάμωση των δεσμών με¬ 


ταξύ των εθνικών ιδρυμάτων που ειδικεύονται στην αποκα¬ 
τάσταση της πολιτιστικής κληρονομιάς, κινητής και ακίνη¬ 
της, προωθώντας τη συνεργασία για τη συντήρηση και απο¬ 
κατάσταση των ιστορικών μνημείων, μέσω της ανταλλαγής ε- 
ξειδικευμένων πληροφοριών και εκπαιδευμένου 
προσωπικού δύο ή τριών (2-3) ατόμων, για μια περίοδο μέχρι 
δεκαπέπντε (15) ημέρες, έκαστος. 

Άρθρο 18 

Τα δύο Μέρη θα προωθήσουν την ανταλλαγή δύο ή τριών 
(2-3) ειδικών στον τομέα της Μουσειολογίας και της Μουσει- 
ογραφίας, για μια περίοδο μέχρι δέκα (10) ημέρες, έκαστος, 
καθώς επίσης και την ανταλλαγή εξειδικευμένων πληροφο¬ 
ριών για τα θέματα αυτά, μέσω της παροχής βοήθειας σε ε¬ 
πιστημονικές εκδηλώσεις, μαθημάτων και άλλων δραστηριο¬ 
τήτων στους τομείς αυτούς. 

IV. ΡΑΔΙΟΦΩΝΟ ΚΑΙ ΤΗΛΕΟΡΑΣΗ 
Άρθρο 19 

Τα Μέρη θα ενθαρρύνουν την απευθείας συνεργασία με¬ 
ταξύ των αντίστοιχων δημοσίων Ραδιοτηλεοπτικών οργανι¬ 
σμών τους με απώτερο στόχο την υπογραφή Πρωτοκόλλου 
Συνεργασίας. 

Άρθρο 20 

Τα Μέρη θα ενθαρρύνουν τη συνεργασία μεταξύ των δύο 
εθνικώντους πρακτορείων ειδήσεων (ΑΠΕ-ΡΒΕΝ5ΑΙ.ΑΤΙΝΑ) 
με σκοπό την υπογραφή συμφωνίας συνεργασίας. 

Άρθρο 21 

Τα δύο Μέρη θα συνεργαστούν για τη προετοιμασία Πολι¬ 
τιστικών Εκπομπών στις αντίστοιχες τηλεοράσεις τους, με 
σκοπό την προώθηση της γνωριμίας των λαών τους. 

Για τον σκοπό αυτό, τα δύο Μέρη θα διαθέσουν τις κατάλ¬ 
ληλες ταινίες και προγράμματα. 

V. ΑΘΛΗΤΙΣΜΟΣ 
Άρθρο 22 

Τα Μέρη αναγνωρίζουν την σημασία και την σπουδαιότητα 
του αθλητισμού ως μέσου εδραίωσης της παγκόσμιας ειρή¬ 
νης και προαγωγής της συναδέλφωσης και φιλίας μεταξύ λα¬ 
ών και ανθρώπων. 

Επίσης αναγνωρίζουν την σημαντική εκπαιδευτική, κοινω¬ 
νική, πολιτιστική και ψυχαγωγική αποστολή του αθλητισμού, 
καθώς καιτην ιδιαίτερη συνεισφορά του στην δημόσια υγεία. 

Γιατους ανωτέρω λόγους, θα επιδιώξουν την ενθάρρυνση 
της ευρύτερης συνεργασίας στο χώρο του αθλητισμού και 
της φυσικής αγωγής, προκειμένου να πραγματοποιηθούν ά¬ 
μεσες επαφές μεταξύ των κρατικών αθλητικών φορέων των 
δύο χωρών. 

Το περιεχόμενο, οι λεπτομέρειες και οι δυνατότητες αυτής 
της συνεργασίας , μεταξύ των αθλητικών φορέων των δύο 
Μερών, θα καθορίζονται με απευθείας πρωτόκολλα, συγκε¬ 
κριμένης διάρκειας, από τους αναφερόμενους ανωτέρω 
κρατικούς φορείς. 

VI. ΝΕΟΛΑΙΑ 
Άρθρο 23 

Τα Μέρη θα ενθαρρύνουν τις επαφές μεταξύ των νέων 
τους και την απευθείας συνεργασία μεταξύ των Οργανώσε¬ 
ων Νέων των δυο χωρών σε δραστηριότητες κοινωνικού και 
πολιτιστικού χαρακτήρα. 

VII. ΔΙΑΦΟΡΑ ΘΕΜΑΤΑ 
Άρθρο 24 

Οι διατάξεις του παρόντος Προγράμματος δεν αποκλεί¬ 
ουν, με συμφωνία των Μερών διατης διπλωματικής οδού, την 
πραγματοποίηση και άλλων συναφών διακανονισμών που θα 
ήσαν επιθυμητοί. 

Άρθρο 25 

Το συνημμένο Παράρτημα, που περιλαμβάνει τις γενικές 
και οικονομικές διατάξεις για τις ανταλλαγές του παρόντος 
Προγράμματος, αποτελεί αναπόσπαστο τμήμα αυτού. 

Άρθρο 26 

Το παρόν Π ρόγραμμα θα τεθεί σε ισχύ από την ημέρα της 
υπογραφής του και θα παραμείνει σε ισχύ μέχρι την 31 Δε¬ 
κεμβρίου 2002, οπότε και θα παραταθεί αυτομάτως κατόπιν 
συμφωνίας των δύο Μερών, μέχρις ότου υπογράφει το νέο 
Πρόγραμμα στην Αθήνα. 

Συνετάχθη και υπεγράφη στην Αβάνα, την 16η Μαρτίου 
2000, σε τέσσερα πρωτότυπα αντίτυπα, δύο στην ελληνική 
και δύο στην ισπανική γλώσσα. Όλα τα αντίτυπα είναι εξίσου 
αυθεντικά. 

ΓΙΑ ΤΗΝ ΚΥΒΕΡΝΗΣΗ ΓΙΑ ΤΗΝ ΚΥΒΕΡΝΗΣΗ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΤΗΣ ΔΗΜΟΚΡΑΤΙΑΣ ΤΗΣ ΚΟΥΒΑΣ 
(υπογραφή) (υπογραφή) 

ΠΑΡΑΡΤΗΜΑ 

Α. ΓΕΝΙΚΟΙ ΟΡΟΙ ΑΝΤΑΛΛΑΓΩΝ ΣΤΟΥΣ ΤΟΜΕΙΣ ΤΗΣ Ε¬ 
ΠΙΣΤΗΜΗΣ ΚΑΙ ΤΗΣ ΕΚΠΑΙΔΕΥΣΗΣ 

α. Ανταλλαγές προσώπων 

Οι υποψήφιοι προς ανταλλαγή σύμφωνα με τις διατάξεις 
του παρόντος Προγράμματος θα ορίζονται από την χώρα α¬ 
ποστολής τρεις (3) μήνες πριν από την προβλεπόμενη ημε¬ 
ρομηνία αναχώρησης των υποψηφίων. 

Η χώρα αποστολής θα υποβάλλει στην χώρα υποδοχής τα 
ονόματα και τα ακαδημαϊκά προσόντατων υποψηφίων για τις 
σύντομες επισκέψεις, τα βιογραφικά τους σημειώματα, κα¬ 
τάλογο των επιστημονικών τους ανακοινώσεων, συστάσεις 
σχετικές με την γνώση της γλώσσας της χώρας υποδοχής ή 
της γαλλικής ή αγγλικής γλώσσας, το σχέδιο εργασιών με τις 
προτεινόμενες ημερομηνίες για την πραγματοποίηση του 
προγράμματος των επισκέψεων ή άλλες χρήσιμες πληροφο¬ 
ρίες. 

Η χώρα υποδοχής θα ανακοινώσει τη σύμφωνη γνώμη της 
για την δυνατότητα πραγματοποίησης του προτεινόμενου 
προγράμματος εργασίας τουλάχιστον έναν (1) μήνα πριν την 
προτεινόμενη ημερομηνία αναχώρησης. 

Μετά τη λήψη της συμφώνου γνώμης από τη χώρα υποδο¬ 
χής, η χώρα αποστολής θα κοινοποιήσει την ακριβή ημερο¬ 
μηνία αναχώρησης τουλάχιστον δεκαπέντε (15) ημέρες νω¬ 
ρίτερα. 

β.Ανταλλαγές υποτροφιών 

1. Η χώρα αποστολής θα στέλνει τον φάκελο του υποψηφί- 
ουτο αργότερο μέχρι την 31η Μαρτίου. 

2. Ο φάκελος του υποψηφίου θα περιλαμβάνει τα κάτωθι 
δικαιολογητικά: 

- βιογραφικά σημείωμα, 

- επικυρωμένα αντίγραφα διπλωμάτων και πτυχίων 

- πρόγραμμα έρευνας ή σπουδών, 

- πιστοποιητικό υγείας. 

Όλα τα ανωτέρω δικαιολογητικά πρέπει να είναι μεταφρα¬ 
σμένα στη γλώσσα της χώρας υποδοχής ή στα Αγγλικά ή στα 
Γ αλλικά. 

3. Η χώρα υποδοχής θα ανακοινώνει την αποδοχή της υπο¬ 
ψηφιότητας μέχριτην30η Ιουνίου. 

4. Οι υποψήφιοι υπότροφοι θα πρέπει να έχουν καλή γνώ¬ 
ση της γλώσσας της χώρας που προσφέρει την υποτροφία ή 
Αγγλικά ή Γ αλλικά. Όσον αφορά τους μεταπτυχιακούς υπο¬ 
ψήφιους ή τους υποψήφιους ερευνητές, η αποδοχή τους σε 
ένα μεταπτυχιακό ή ερευνητικό πρόγραμμα είναι απαραίτη¬ 
τη. Οι Κουβανοί μεταπτυχιακοί υπότροφοι πρέπει να έχουν 
γνώσεις της ελληνικής γλώσσας. 


γ. Θερινά σεμινάρια 

Η χώρα αποστολής θα στείλει στη χώρα υποδοχής τα βιο- 
γραφικά σημειώματα των υποψηφίων όχι αργότερα από την 
31η Μαρτίου. Η χώρα υποδοχής θα ανακοινώσειτηντελική α¬ 
ποδοχή της όχι αργότερα απάτην 31η Μαίου. 

Οι υποψήφιοι για τα θερινά σεμινάρια πρέπει να, έχουν βα¬ 
σική γνώση της γλώσσας και του πολιτισμού της χώρας υπο¬ 
δοχής. Στο τέλος του σεμιναρίου, οι υπότροφοι θα πρέπει να 
αποδώσουν γραπτή αναφορά για την παραμονή τους. 

Β. ΟΙΚΟΝΟΜΙΚΟΙ ΟΡΟΙ ΑΝΤΑΛΛΑΓΩΝ ΣΤΟΥΣ ΤΟΜΕΙΣ 
ΤΗΣ ΕΚΠΑΙΔΕΥΣΗΣ ΚΑΙ ΤΗΣ ΕΠΙΣΤΗΜΗΣ 

α. Ανταλλαγές προσώπων 

1. Η χώρα αποστολής θα αναλάβει τα έξοδα ταξιδιού έως 
και από την πρωτεύουσα της χώρας υποδοχής. 

2. Το Ελληνικό Μέρος θα παρέχει: 

- Ημερήσια αποζημίωση δρχ. 22.000 (εικοσιδύο χιλιάδες) 
για αντιμετώπιση όλων των εξόδων διαμονής (έξοδα ξενοδο¬ 
χείου και λοιπά έξοδα παραμονής) 

- Έξοδα μετακίνησης εντός της χώρας που προβλέπονται 
από το πρόγραμμα εργασίας 

- Έξοδα εκδρομής μίας ή δύο (1-2) ημερών στους αρχαιο¬ 
λογικούς και ιστορικούς χώρους. 

3. Το Κουβανικό Μέρος θα παρέχει: 

Διαμονή, διατροφή και μετακίνηση εντός της χώρας που 
προβλέπεται από το πρόγραμμα εργασίας. 

Άλλα οικονομικά ζητήματα θα διευθετηθούν δια της διπλω¬ 
ματικής οδού. 

4. Σε περίπτωση έκτακτης ανάγκης, η χώρα υποδοχής θα 
παρέχει και τα έξοδα ιατρικής περίθαλψης. 

β. Ανταλλαγές υποτροφιών. 

1. Τα έξοδα ταξιδιού από και προς τη χώρα υποδοχής των 
Κουβανών υποτρόφων θα καταβάλλονται από την χώρα απο¬ 
στολής. 

Οσον αφορά στους έλληνες υποτρόφους, αυτά τα έξοδα 
θα καταβάλλονται από τους ίδιους. 

2. Το Ελληνικό Μέρος θα προσφέρει: 

- Μηνιαίο ποσό 150.000 δραχμών για τους μεταπτυχιακούς 
φοιτητές ή ερευνητές, που θα αρχίζει με την άφιξη του φοι¬ 
τητή στην Ελλάδα και θα καλύπτει τη διάρκεια της υποτρο¬ 
φίας. 

- Εφάπαξ ποσό 20.000 δραχμές, για κάλυψη των δαπανών 
εγκατάστασης στην Αθήνα και 30.000 δρχ. εκτός Αθηνών. 

- Εξαίρεση από έξοδα εγγραφής και φοίτησης όπου απαι¬ 
τούνται. 

- Έξοδα μετακίνησης στο εσωτερικό της χώρας, όπως 
προβλέπεται από το πρόγραμμα σπουδών, τα οποία δεν θα 
υπερβαίνουν τις 30.000 δρχ. 

3. Το Κουβανκό Μέρος θα προσφέρει: 

Διαμονή, διατροφή και μετακίνηση εντός της χώρας που 
προβλέπεται από το πρόγραμμα εργασίας. 

Άλλα οικονομικά ζητήματα θα διευθετηθούν δια της διπλω¬ 
ματικής οδού. 

4. Σε περίπτωση έκτακτης ανάγκης, η χώρα υποδοχής θα 
παρέχει και τα έξοδα ιατρικής περίθαλψης. 

γ. Θερινά σεμινάρια 

1. Τα έξοδα ταξιδιού από και προς τη χώρα υποδοχής των 
Κουβανών υποτρόφων θα καταβάλλονται από την χώρα απο¬ 
στολής. 

Οσον αφορά στους έλληνες υποτρόφους, αυτά τα έξοδα 
θα καταβάλλονται από τους ίδιους. 

2. -Όσον αφορά τις υποτροφίες που παρέχει το Ελληνικό 
Μέρος για θερινά σεμινάρια, όλα τα λοιπά έξοδα θα καλυ¬ 
φθούν από τους διοργανωτές του θερινού σεμιναρίου. 

-Το Κουβανικό Μέρος θα καλύψει την διαμονή, διατροφή 
και μετακίνηση εντός της χώρας που προβλέπεται από το 

πρόγραμμα εργασίας. Άλλα οικονομικά ζητήματα θα διευθε¬ 
τηθούν δια της διπλωματικής οδού. 

Γ. ΓΕΝΙΚΕΣ ΔΙΑΤΑΞΕΙΣ ΣΤΟΝ ΤΟΜΕΑ ΤΟΥ ΠΟΛΙΤΙΣΜΟΥ 

α. Ανταλλαγές προσώπων 

Οι υποψήφιοι για ανταλλαγή στο πλαίσιο του παρόντος 
Προγράμματος θα προτείνονται από την αποστέλλουσα 
πλευρά η οποία θα ειδοποιεί περί των υποψηφίων την υποδε¬ 
χόμενη πλευρά τρεις (3) μήνες πριν από την προβλεπόμενη 
ημερομηνία αναχώρησης. Η χώρα αποστολής θα εφοδιάζει 
επίσης τη χώρα υποδοχής με όλες τις απαραίτητες πληρο¬ 
φορίες για τα ακαδημαϊκά και επαγγελματικά προσόντα, ό¬ 
πως επίσης και για το προτεινόμενο πρόγραμμα εργασίας 
κατά το διάστημα παραμονής, καθώς και για κάθε άλλο στοι¬ 
χείο που θα μπορούσε να θεωρηθεί χρήσιμο. 

Η χώρα υποδοχής θα ειδοποιεί την χώρα αποστολής για τη 
συγκατάθεσή της τουλάχιστον τριάντα (30) ημέρες πριν την 
προτεινόμενη ημερομηνία αναχώρησης. Με τη λήψη της συ- 
γκατάθεσηςτης χώρας υποδοχής, η χώρα αποστολής θατης 
γνωστοποιήσειτην ακριβή ημερομηνία αναχώρησηςτου υπό 
ανταλλαγή προσώπου τουλάχιστον δεκαπέντε (15) ημέρες 
πριν. 

Οι υποψήφιοι που θα ανταλλάσσονται μέσα στο πλαίσιο 
αυτού του Προγράμματος στον τομέα της πολιτιστικής συ¬ 
νεργασίας θα πρέπει να γνωρίζουν καλά τη γλώσσα της χώ¬ 
ρας υποδοχής ή την Αγγλική ή τη Γαλλική γλώσσα. 

β. Ανταλλαγή Εκθέσεων 

Η χώρα αποστολής θα ενημερώνει την χώρα υποδοχής 
τουλάχιστον δώδεκα (12) μήνες πριν για τις ημερομηνίες και 
το θέμα της υπό προετοιμασία έκθεσης. Για την καλύτερη 
διοργάνωση της έκθεσης η χώρα αποστολής θα παρέχει στη 
χώρα υποδοχής τις απαραίτητες τεχνικές πληροφορίες σχε¬ 
τικές με την έκθεση όπως και το απαραίτητο υλικό για την ε¬ 
κτύπωση του καταλόγου (πρόλογο, κατάλογο εκθεμάτων, 
φωτογραφίες κλπ.) τουλάχιστον τρεις (3) μήνες πριν τα ε¬ 
γκαίνια της έκθεσης. Τα εκθέματα θα φθάνουν στον τόπο 
προορισμού τουλάχιστον δεκαπέντε (15) ημέρες πριν την έ¬ 
ναρξη της έκθεσης. 

Δ. ΟΙΚΟΝΟΜΙΚΕΣ ΔΙΑΤΑΞΕΙΣ ΣΤΟΝ ΤΟΜΕΑ ΤΟΥ ΠΟΛΙ¬ 
ΤΙΣΜΟΥ 

α. Ανταλλαγές προσώπων 

Τα έξοδα ταξιδιού και παραμονής των υπό ανταλλαγή προ¬ 
σώπων σταπλαίσιατου Προγράμματος θα ρυθμίζονται ως ε¬ 
ξής: 

1. Η χώρα αποστολής θα αναλαμβάνει τα έξοδατου ταξιδι¬ 
ού προς και από την πρωτεύουσα της χώρας υποδοχής. 

2. Το Ελληνικό Μέρος θα καταβάλλει: 

- 22.000 δραχμές ημερησίως που θα καλύπτουν τα έξοδα 
ξενοδοχείου και διατροφής 

- Εφάπαξ αποζημίωση 30.000 δρχ. για έξοδα μετακίνησης 
στο εσωτερικό της χώρας. 

3. Το Κουβανικό Μέρος θα καλύψει: 

Διαμονή, διατροφή και μετακίνηση εντός της χώρας που 
προβλέπεται από το πρόγραμμα εργασίας. 

Άλλα οικονομικά ζητήματα θα διευθετηθούν δια της διπλω¬ 
ματικής οδού. 

4. Σε περίπτωση έκτακτης ανάγκης, η χώρα υποδοχής θα 
παρέχει και τα έξοδα ιατρικής περίθαλψης. 

β. Ανταλλαγή Εκθέσεων 

1. Η χώρα αποστολής θα καλύπτει τα έξοδα μεταφοράς 
των εκθεμάτων προς και από την πρωτεύουσα της χώρας υ¬ 
ποδοχής. Ο τρόπος κάλυψης των εξόδων μεταφοράς των εκ¬ 
θεμάτων στο εσωτερικό της χώρας υποδοχής, σε περίπτωση 


που η έκθεση οργανώνεται σε περισσότερες από μια πόλεις, 
θα ρυθμίζεται με ειδική συμφωνία μεταξύ των αρμοδίων φο¬ 
ρέων των δύο χωρών. 

2. Η χώρα υποδοχής θα αναλαμβάνει τα έξοδα της οργά¬ 
νωσης της έκθεσης, συμπεριλαμβανομένων και των εξόδων 
ενοικίασης αιθουσών, ασφάλειας, τεχνικής βοήθειας (διευ¬ 
κολύνσεις συσκευασίας, εγκατάστασης, φωτισμός, θέρμαν¬ 
ση, αποσυσκευασία και εκτύπωση αφισών, καταλόγων, προ¬ 
σκλήσεων κ.λ.π.). Η χώρα υποδοχής θα εξασφαλίσει επίσης 
τη διαφήμιση της έκθεσης. 

3. Η χώρα αποστολής θα αναλαμβάνειτα έξοδα ασφάλισης 
των εκθεμάτων κατά τη διάρκεια της μεταφοράς και της πα¬ 
ρουσίασής τους. Σε περίπτωση φθορών η χώρα υποδοχής 
θα παρέχει στην χώρα αποστολής, δωρεάν, πλήρη στοιχεία 
αναφερόμενα στις αιτίες που προκάλεσαντη φθορά προκει- 
μένου να διευκολύνει τη χώρα αποστολής στη διεκδίκηση α¬ 
ποζημίωσης από την Ασφαλιστική Εταιρία. Η χώρα υποδοχής 
δεν έχει δικαίωμα ν’ ασχοληθεί με την αποκατάσταση των εκ¬ 
θεμάτων στην αρχική τους μορφή, σε περίπτωση που αυτά υ- 
ποστούν ζημίες, χωρίς τη συγκατάθεση της χώρας αποστο¬ 
λής. 

4. Τα Συμβαλλόμενα Μέρη θα εγκρίνουν, εκτωνπροτέρων, 
τον αριθμό των προσώπων που θα συνοδεύουν την έκθεση 
και την διάρκεια παραμονής τους. Τα σχετικά έξοδα για την 
παρουσία ενός επιτρόπου καθώς και οποιουδήποτε άλλου 
προσώπου θεωρείται απαραίτητο για την εγκατάσταση και 
τη διάλυση της έκθεσης θα βαρύνουν τη χώρα υποδοχής 
σύμφωνα με τους οικονομικούς όρους που προβλέπονται σε 
αυτό το Πρόγραμμα. 


Αθήνα, 22 Ιουνίου 2000 

οι ΥΠΟΥΡΓΟΙ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 

ΠΟΛΙΤΙΣΜΟΥ 

Θ. ΠΑΓΚΑΛΟΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 


ΑΝ ΑΚΟΙΝΩΣ ΕΙΣ 

Φ.0544/24/ΑΣ512/Μ.4823 (2) 

Ανακοίνωση για τη θέση σε ισχύ της Συμφωνίας συνεργασίας 
μεταξύ του Υπουργείου Δημόσιας Τάξης της Ελληνικής 
Δημοκρατίας και του Υπουργείου Εσωτερικών της Αραβι¬ 
κής Δημοκρατίας της Αιγύπτου σε θέματα αρμοδιότητάς 
τους. Κάιρο, 28.2.98. 

Το Υπουργείο Εξωτερικών ανακοινώνει ότι στις 27 Ιουνίου 
2000 έλαβε χώρα στο Κάιρο η ανταλλαγή εγγράφων επικυ- 
ρώσεωςτης Συμφωνίας συνεργασίας μεταξύ του Υπουργεί¬ 
ου Δημόσιας Τάξης της Ελληνικής Δημοκρατίας και του Υ¬ 
πουργείου Εσωτερικών της Αραβικής Δημοκρατίας της Αι¬ 
γύπτου σε θέματα αρμοδιότητάς τους που υπογράφηκε στο 
Κάιρο στις 28 Φεβρουάριου 1998. 

Η παραπάνω Συμφωνία η οποία κυρώθηκε με τον υπ’ αριθ. 
2754/1999 Νόμο που δημοσιεύθηκε στο υπ’ αριθ. 251 Φύλλο 
της Εφημερίδας της Κυβερνήσεως τεύχος Α'της 19 Νοεμβρί¬ 
ου 1999, θα τεθεί σε ισχύ σύμφωνα με τη διάταξη του άρθρου 
10 παράγρ. (β) αυτής την 27 Ιουλίου 2000. 

Αθήνα, 12 Ιουλίου 2000 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






